Авыру хатын-кыз табиб янына дүртаяклап шуышып керергә мәҗбүр булган (ВИДЕО)

	Уфа поликлиникасыннан махсус баскыч һәм лифт булмау сәбәпле җәрәхәтле аягы белән икенче катка рентген-кабинетка дүртаяклап менгән хатын-кыз төшерелгән видео чыкканнан соң Уфа прокуратурасында тикшерү башланган. Бу хакта РИА Новостига Башкортстан прокуроры өлкән ярдәмчесе Гүзәл Мәсәгутова хәбәр иткән. 	 Видео авторы хатын-кызның шулай итеп рентген кабинетында табибка эләгергә омтылуын аңлаткан. Интернетта видеоязма пәйда булганнан соң Уфа шәһәренең Калинин районы прокуратурасы тикшерү оештырган.

"Ачыкланганча, әлеге хәл 13нче шәһәр клиник хастаханәсенең 1нче поликлиникасында булган. Тикшерү кысаларында прокуратура гражданнарның сәламәтлеген саклау законының үтәлешен бәяләргә, шулай ук поликлиника җитәкчелегенең пациентларга медицина хезмәтләре алуны тәэмин итүдә үз бурычларын үтәүләрен һәм лифтның төзеклеген тикшерүне контрольдә тотуны тикшерергә ниятли", — дип сөйләгән РИА Новости Мәсәгутова.

Башкортстан Сәламәтлек саклау министрлыгында ведомство белгечләренең әлеге хәлне тикшерүләре турында хәбәр иткәннәр.  
	---	
Татар-информ

	№ --- | 11.01.2017	


